stanford-oval/wikipedia huggingface dataset:
แซวิจอะมิวซ์เมินต์

แซวิจอะมิวซ์เมินต์ (อังกฤษ: Savage Amusement) เป็นสตูดิโออัลบั้ม ของวงเฮฟวี่เมทัลสกอร์เปียนส์ ออกวางขายในปี 1988 โปรดิวเซอร์โดย  Dieter Dierks เป็นอัลบั้มที่ต่อจาก Love at First Sting และมีความแตกต่างของการเล่นดนตรีเมื่อเทียบกับช่วงก่อนๆ อัลบั้มนี้แสดงให้เห็นว่าวงต้องการทดสอบกับการเล่นที่แตกต่างและการผสมผสานเสียงสังเคราะห์มากขึ้นในขณะที่ยังมีบางส่วนเป็นเพลงฮาร์ดร็อคเช่นDon't Stop At The Top" และ "Media Overkill" และการเปลี่ยนแนวการเล่นเช่น"Walking On The Edge" และ "Passion Rules The Game"
รายชื่อเพลง > แผ่นที่1

"Don't Stop at the Top"  (music Schenker / lyrics Meine-Rarebell)   – 4:03
"Rhythm of Love"  (Schenker / Meine)   – 3:47
"Passion Rules the Game"  (Rarebell / Meine)   – 3:58
"Media Overkill"  (Schenker / Meine)   – 3:32
"Walking On the Edge"  (Schenker / Meine)   – 5:05
รายชื่อเพลง > แผ่นที่2

"We Let It Rock...You Let It Roll"  (Schenker / Meine)   – 3:38
"Every Minute Every Day"  (Schenker / Meine)   – 4:21
"Love On the Run"  (Schenker / Meine-Rarebell)   – 3:35
"Believe in Love"  (Schenker / Meine)   – 5:20
สมาชิก

Klaus Meine – ร้อง
Matthias Jabs – กีตาร์
Rudolf Schenker –กีตาร์
Francis Buchholz – เบส
Herman Rarebell – กลอง
แทรนซ์

| แทรนซ์ |
| --- | --- |
แหล่งกำเนิดทางรูปแบบ: เทคโน   เฮาส์   ดนตรีอิเล็กทรอนิกอาร์ต   ดนตรีอินดัสเทรียล   ดนตรีแอมเบียนต์
แหล่งกำเนิดทางวัฒนธรรม: ในช่วงคริสต์ทศวรรษที่  1990 ที่เยอรมัน
เครื่องบรรเลงสามัญ: คีย์บอร์ด เครื่องสังเคราะห์เสียง ซีเควนเซอร์ ดรัมแมชชีน ซามเพลอ
รูปแบบอนุพันธุ์: ไซเคเดลิกแทรนซ์
แนวย่อย
แอซิดแทรนซ์ คลาสสิกแทรนซ์ - ยูโรแทรนซ์ - ฮาร์ดแทรนซ์ - โพรเกรซซิฟแทรนซ์ - อัปลิฟทิ่งแทรนซ์ - เทกแทรนซ์
แทรนซ์ (อังกฤษ: Trance) เป็นแนวเพลงอีเลกโทรนิกแด๊นซ์ ที่พัฒนาในทศวรรษ 1990 มีจังหวะอยู่ราว 128 และ 160 บีพีเอ็ม เมโลดี้ใช้เครื่องสังเคราะห์เสียงที่รวมรูปแบบต่าง ๆ ของดนตรีอีเลกโทรนิก อย่างเช่น ดนตรีแอมเบียนต์ เทคโน และดนตรีเฮาส์ ยังมีการอธิบายว่าแทรนซ์ มีเมโลดี้คลาสสิกบนจังหวะจังเกิล
คำว่า แทรนซ์ (อังกฤษ: Trance) ไม่แน่ชัดเรื่องที่มา แต่มีบางกระแสบอกว่ามาจากชื่ออัลบั้มของ Klaus Schulze ที่ชื่อ Trancefer (1981) หรือศิลปินแทรนซ์ยุคแรกอย่าง Dance 2 Trance
เพลงแนวแทรนซ์มักเล่นในไนต์คลับ สถานที่ท่องเที่ยวพักผ่อน ในเมือง และแทรนซ์ยังถูกจัดเป็นหนึ่งในดนตรีคลับ
แหล่งข้อมูลอื่น

moodbook.com
แซม โจนส์

แซม โจนส์ (อังกฤษ: Sam Jones III) เป็นนักแสดงอเมริกันเชื้อสายแอฟริกัน เป็นที่รู้จักมากที่สุดกับบท "พีท รอสส์" ในละครสมอลวิลล์
ประวัติ

แซม โจนส์  เกิดในวันที่ 29 เมษายน พ.ศ. 2526 ที่เมืองบอสตัน รัฐแมสซานชูเซสส์ ประเทศสหรัฐอเมริกา เป็นลูกของนักบาสเก็ตบอลชื่อดัง "แซม โจนส์ (Sam Jones II)"
เขามีผลงานที่เป็นที่รู้จักกันดีที่สุดจากละครเรื่องสมอลวิลล์ ในบทบาทของพีท รอสส์ เพื่อนสนิทของคลาร์ก เค้นท์และโคลอี้ ซัลลิแวน บทของเขาถูกทำให้จบด้วยการย้ายที่อยู่ไปอยู่ที่วิชิตา
นอกจากนั้น เขายังมักปรากฏในละคร CSI: Crime Scene Investigation และเคยแสดงภาพยนตร์และละครมาแล้วหลายเรื่อง
ผลงานการแสดงที่เป็นที่รู้จัก

สมอลวิลล์
CSI: Crime Scene Investigation
7th Heaven
Zigzag
ER
ดูเพิ่ม

พีท รอสส์
แหล่งข้อมูลอื่น

สมอลวิลล์แอทไทยแลนด์ เก็บถาวร 2016-03-05 ที่ เวย์แบ็กแมชชีน
| ด ค กสมอลล์วิลล์ |
| --- | --- |
ปี:  ปี 1  ปี 2  ปี 3  ปี 4  ปี 5  ปี 6  ปี 7  ปี 8  ปี 9  ปี 10 
ตอน:  รายชื่อตอน  "Pilot"  "Tempest"  "Reckoning"  "Absolute Justice" 
ตัวละคร:  ตัวละครใน"สมอลวิลล์"  คลาร์ค เคนท์  เล็กซ์ ลูเธอร์  ลาน่า แลงก์  โคลอี้ ซัลลิแวน  ไลโอเนล ลูเธอร์  โลอิส เลน  จัสติสลีก 
หัวข้อที่เกี่ยวข้อง:  พลังของคลาร์ก เค้นท์  คริปโตไนท์ 
  Book   Category
แซม ออลต์เมิน

| แซม ออลต์เมิน |
| --- | --- |
ออลต์เมินใน ค.ศ. 2019
เกิด: แซมูเอล แฮร์ริส ออลต์เมิน  (1985-04-22) 22 เมษายน ค.ศ. 1985 (39 ปี) ชิคาโก, อิลลินอยส์, สหรัฐ
การศึกษา: มหาวิทยาลัยสแตนฟอร์ด (ลาออก)
มีชื่อเสียงจาก: ลูปต์, วายคอมไบเนเทอร์, โอเพนเอไอ
คู่สมรส: โอลิเวอร์ มัลเฮริน (สมรส ค.ศ. 2024)
เว็บไซต์: blog.samaltman.com
แซมูเอล แฮร์ริส ออลต์เมิน ( /ˈɔːltmən/ awlt-mən, อังกฤษ: Samuel Harris Altman ; เกิด 22 เมษายน ค.ศ. 1985) เป็นผู้ประกอบการและนักลงทุนชาวอเมริกัน เขาดำรงตำแหน่งประธานเจ้าหน้าที่บริหารของโอเพนเอไอ ตั้งแต่ปี ค.ศ. 2019 (พ้นจากตำแหน่งและกลับมาดำรงตำแหน่งในเดือนพฤศจิกายน ค.ศ. 2023)  ก่อนที่จะมาร่วมงานกับโอเพนเอไอนั้น ออลต์แมนเคยดำรงตำแหน่งประธานของ วาย คอมไบเนเทอร์ (Y Combinator) ตั้งแต่ ค.ศ. 2014 จนกระทั่งเขาถูกปลดจากตำแหน่งโดยพอล เกรแฮม ในปี ค.ศ. 2019
ปฐมวัยและการศึกษา

ซามูเอล แฮร์ริส ออลต์เมินเกิดเมื่อวันที่ 22 เมษายน ค.ศ. 1985 ใน เมืองชิคาโก รัฐอิลลินอยส์ ในครอบครัวชาวยิว  และเติบโตขึ้นมาในเมืองเซนต์หลุยส์ รัฐมิสซูรี แม่ของเขาเป็นแพทย์ผิวหนัง เขาได้รับคอมพิวเตอร์เครื่องแรกเมื่อเขาอายุ 8 ปีเป็น แอปเปิล แมคอินทอช  เขามีไอดอลในวัยเด็กเป็น สตีฟ จอบส์  เขาเข้าศึกษาในโรงเรียนจอห์นเบอร์รัฟส์ โรงเรียนเอกชนรัฐมิสซูรี หลังจากเข้าศึกษาวิทยาการคอมพิวเตอร์ที่ มหาวิทยาลัยสแตนฟอร์ด ใน ค.ศ. 2005 เป็นเวลาหนึ่งปี เขาก็ลาออกและไม่จบปริญญาตรี
อาชีพ

ในปี ค.ศ. 2005 ออลต์เมินในวัย 19 ปี ร่วมก่อตั้ง ลูปต์ (Loopt) แอปพลิเคชันมือถือบนเครือข่ายโซเชียลที่ใช้ตำแหน่งผู้ใช้ในการแสดงผล ออลต์เมินระดมทุนได้มากกว่า 30 ล้านดอลลาร์ เพื่อใช้เป็นเงินลงทุนสำหรับบริษัท อย่างไรก็ตามลูปต์ประสบความล้มเหลวในการดึงดูดผู้ใช้ในเดือนมีนาคม ค.ศ. 2012 กรีนดอตคอร์เปอร์เรชันเข้าซื้อกิจการนี้ในราคา 43.4 ล้านดอลลาร์ ในเดือนต่อมา ออลต์เมินได้ร่วมก่อตั้งไฮดราซีนแคปิทัล (Hydrazine Capital) ร่วมกับ แจ๊ก ออลต์เมิน น้องชายของเขา  ทั้งนี้ ออลต์เมินป่วยเป็นโรคลักปิดลักเปิดระหว่างที่เขาทำงานกับลูปต์
ออลต์เมินเป็นหุ้นส่วนกับ วาย คอมไบเนเทอร์ ใน ค.ศ. 2011 โดยเริ่มแรกเป็นการทำงานแบบพาร์ตไทม์  ในเดือนกุมภาพันธ์ ค.ศ. 2014 ออลต์เมินได้รับเลือกให้ดำรงตำแหน่งประธานของ วาย คอมไบเนเทอร์ โดยผู้ร่วมก่อตั้ง พอล เกรแฮม ในบล็อกโพสต์เมื่อ ค.ศ. 2014 ออลต์เมินกล่าวว่าการประเมินมูลค่ารวมของ วาย คอมไบเนเทอร์ มีมูลค่ามากกว่า 65 พันล้านดอลลาร์ รวมถึง แอร์บีเนบี, ดรอปบ๊อกซ์, เซเนฟิตซ์ และสไตรป์  ในเดือนกันยายน ค.ศ. 2016 ออลต์เมินได้ประกาศขยายตำแหน่งของเขาในฐานะประธานของ วายซีกรุ๊ป ซึ่งรวมถึง วาย คอมไบเนเทอร์และส่วนอื่น ๆ  ออลต์เมินกล่าวว่าเขาคาดว่าจะขยาย วาย คอมไบเนเทอร์ ให้ทุนแก่บริษัทใหม่ 1,000 แห่งต่อปี นอกจากนี้เขายังพยายามขยายประเภทบริษัทที่ได้รับทุนจากวายซีโดยเฉพาะบริษัทประเภท "ฮาร์ดเทคโนโลยี"  ในเดือนตุลาคม ค.ศ. 2015 ออลต์เมินได้ประกาศการดำเนินต่อของวายซี กองทุนหุ้นจำนวน 700 ล้านดอลลาร์ที่ลงทุนในบริษัทเครือวายซี เมื่อบริษัทเติบโตในตลาดเต็มที่ หนึ่งสัปดาห์ก่อนหน้านี้ ออลต์เมินได้นำเสนอ วาย คอมไบเนเทอร์ รีเสิร์ช ซึ่งเป็นห้องปฏิบัติการวิจัยที่ไม่แสวงหากำไร และบริจาคเงิน 10 ล้านดอลลาร์เพื่อเป็นทุน  จนถึงขณะนี้ วายซี รีเสิร์ช ได้ประกาศการวิจัยเกี่ยวกับรายได้ขั้นพื้นฐานอนาคตของคอมพิวเตอร์ การศึกษา และการสร้างเมืองที่ทันสมัย  ในเดือนมีนาคม ค.ศ. 2019 วายซีประกาศการลดตำแหน่งออลต์เมินจากประธานบริษัทเป็นประธานคณะกรรมการบริษัทเพื่อให้เขามุ่งเน้นไปที่โอเพนเอไอ   การตัดสินใจครั้งนี้เกิดขึ้นไม่นานหลังจากที่ วายซี ประกาศว่าจะย้ายสำนักงานใหญ่ไปที่ซานฟรานซิสโก  เมื่อต้น ค.ศ. 2020 เขาไม่มีส่วนเกี่ยวข้องกับ วายซี อีกต่อไป
อาชีพ > ไอเพนเอไอ

ไอเพนไอเอได้รับทุนก้อนแรกจากออลต์เมิน, เกรก บรอกแมน, อีลอน มัสก์, เจซซิกา ลิวิงสโตน, ปีเตอร์ ไทล์ , ไมโครซอฟท์, แอมะซอนเว็บเซอร์วิส, อินโฟซิส และ วายซีรเสิร์ช เมื่อโอเพนเอไอเปิดตัวใน ค.ศ. 2015 สามารถระดมทุนได้ 1 พันล้านดอลลาร์  ในเดือนมีนาคม ค.ศ. 2019 แซม ออลต์เมินออกจาก วาย คอมไบเนเทอร์ เพื่อมุ่งเน้นไปที่โอเพนเอไอ แบบเต็มเวลาในตำแหน่งประธานเจ้าหน้าที่บริหาร   ภายในฤดูร้อน ค.ศ. 2019 เขาได้ช่วยระดมทุน 1 พันล้านดอลลาร์จากไมโครซอฟท์  ออลต์เมินให้การเป็นพยานต่อหน้าคณะอนุกรรมการตุลาการวุฒิสภาสหรัฐอเมริกาด้านความเป็นส่วนตัว เทคโนโลยี และกฎหมาย เมื่อวันที่ 16 พฤษภาคม ค.ศ. 2023 เกี่ยวกับประเด็นการกำกับดูแลด้านปัญญาประดิษฐ์  เมื่อวันที่ 17 พฤศจิกายน ค.ศ. 2023 คณะกรรมการของโอเพนเอไอ ประกาศว่าได้ตัดสินใจถอดถอนออลต์เมินออกจากตำแหน่งประธานเจ้าหน้าที่บริหาร คณะกรรมการกล่าวว่าออลต์เมิน "ไม่ได้เปิดเผยอย่างตรงไปตรงมาในการสื่อสารของเขา"
เดอะเวิร์จ รายงานว่าหนึ่งวันหลังจากที่ออลต์เมินถูกถอดถอน คณะกรรมการได้พยายามหารือเพื่อนำเขากลับมาตำแหน่งเช่นเดิม  มีการกล่าวด้วยว่าก่อนที่ออลต์เมินจะถูกถอดออก เขาได้บอกกับนักลงทุนว่าเขากำลังวางแผนที่จะเริ่มต้นบริษัทใหม่  เมื่อวันที่ 20 พฤศจิกายน ซัตยา นาเดลลา ซีอีโอของไมโครซอฟท์ประกาศว่าออลต์เมินจะร่วมงานกับไมโครซอฟท์เพื่อเป็นผู้นำทีมวิจัยปัญญาประดิษฐ์ขั้นสูงชุดใหม่  สองวันต่อมาไอเพนเอไอประกาศว่าออลต์เมินกลับมาเป็นตำแหน่งประธานเจ้าหน้าที่บริหารและคณะกรรมการได้ถูกแต่งตั้งแล้ว
รางวัล

ใน ค.ศ. 2017 ออลต์เมินได้รับปริญญาวิศวกรรมศาสตรดุษฎีบัณฑิตกิตติมศักดิ์ จากมหาวิทยาลัยวอเทอร์ลูในแคนาดาจากการสนับสนุนบริษัทต่าง ๆ ผ่านโครงการผู้ประกอบการเวลอซิตี  รัฐบาลอินโดนีเซีย ได้ออก "วีซ่าทองคำ" เป็นครั้งแรกของประเทศ ซึ่งเป็นบัตรผ่านแดนอายุ 10 ปี ให้กับออลต์เมินในเดือนกันยายน ค.ศ. 2023
แนนซี เพโลซี มอบรางวัลริกไวล์แลนด์อวอร์ดให้กับออลต์เมิน ใน ค.ศ. 2017
แซ็กแอนด์แคว็ก

| แซ็กแอนด์แคว็ก |
| --- | --- |
สร้างโดย: Gili Dolev Yvette Kaplan
เขียนโดย: Robert Vargas
กำกับโดย: Gili Dolev (กำกับดูแล) Ehud Landsberg Liz Whitaker Yvette Kaplan Gilad Bar
ผู้กำกับศิลป์: Erez Gavish (ศิลปะ)
เสียงของ: Nur Azliameera Nick Baker  Nur Azrawina
ผู้ประพันธ์เพลง: Mick Cooke
ประเทศแหล่งกำเนิด: อิสราเอล สหราชอาณาจักร เกาหลีใต้
ภาษาต้นฉบับ: ฮีบรู อังกฤษ เกาหลี
จำนวนฤดูกาล: 3
จำนวนตอน: 39 (รายชื่อตอน)
การผลิต
ผู้อำนวยการผลิต: Ronen Shani Yvette Kaplan Vanessa Hill Nigel Pickard Jae-Woong Um
ผู้ลำดับภาพ: Nofar Volpo Elad Primo
ความยาวตอน: 11 นาที
บริษัทผู้ผลิต: Candy Bear The Foundation QQD Limited High1 Entertainment
ออกอากาศ
เครือข่าย: นิกจูเนียร์
ออกอากาศ: 7 เมษายน 2557 (2014-04-07) – 16 พฤษภาคม 2560 (2017-05-16)
แซ็กแอนด์แคว็ก (อังกฤษ: Zack & Quack) เป็นรายการโทรทัศน์สำหรับเด็กที่ผลิตโดยกิลี โดเลฟ กับอีเวตต์ แคปแลน โดยฉายผ่านช่องนิกจูเนียร์ ที่สหราชอาณาจักรกับไอร์แลนด์ในวันที่ 7 กุมภาพันธ์ พ.ศ. 2557 ส่วนสหรัฐเริ่มฉายตอนแรกในวันที่ 7 เมษายน พ.ศ. 2557 รายการนี้สิ้นสุดลงในวันที่ 5 กุมภาพันธ์ พ.ศ. 2560 โดยผลิตไป 36 ตอน
ตัวละคร > หลัก

แซ็ก (อังกฤษ: Zack) – เด็กชายที่มีผมสีน้ำตาล พากย์เสียงโดย Nur Azliameera
แคว็ก (อังกฤษ: Quack= – เป็นเป็ดสีน้ำเงิน แม้ว่ามันพูดไม่ได้ แต่ทุกคนเข้าใจ พากย์เสียงโดย Nick Baker
คีรา (อังกฤษ: Kira= – เด็กหญิงผมหยิกที่สามารถซ่อมได้ทุกอย่าง พากย์เสียงโดย Nur Azrawina
ตัวละคร > รอง

ฮ็อปกับสกิป (อังกฤษ: Hop and Skip) – กระรอกฝาแฝด สกิปพากย์เสียงโดย Regan Lutz ทั้งฤดูกาล ส่วนฮ็อปในตอนแรกพากย์โดย Maria May แต่ต่อมาพากย์โดย Clancy Penny
ฟลัฟฟี (อังกฤษ: Fluffy) – เป็นเม่น พากย์เสียงโดย Jesse Ray Sheps
เบลลี-อัป (อังกฤษ: Belly-Up) – เป็นกบบูลฟร็อก พากย์เสียงโดย Tyler Bunch กับ Colin McFarlane
แหล่งข้อมูลอื่น

เว็บไซต์ทางการ
Blog website เก็บถาวร 2014-12-27(Date mismatch) ที่ เวย์แบ็กแมชชีน
แซ็กแอนด์แคว็ก ที่อินเทอร์เน็ตมูวีเดตาเบส
แทนแกรม

แทนแกรม (อังกฤษ: Tangram; จีน: 七巧板; พินอิน: qī qiǎo bǎn) เป็นแผ่นตัวต่อปริศนามี 7 แผ่น ซึ่งสามารถนำมาประกอบเป็นรูปร่างต่างๆ โดยเมื่อขณะไม่ได้เล่นจะถูกเก็บไว้ในลักษณะสี่เหลี่ยม เชื่อว่าแทนแกรมมีต้นกำเนิดจากราชวงศ์ซ่ง ของประเทศจีน โดยแทนแกรมนั้นมีชื่อเรียกภาษาจีนอีกชื่อหนึ่งว่า "ฉีเฉียวตู่" 
แทนแกรมเป็นชิ้นส่วนรูปเรขาคณิตสองมิติที่สามารถสร้างขึ้นได้โดยเขียนเส้นต่าง ๆ ลงบนรูปสี่เหลี่ยมจัตุรัส จะได้รูปสามเหลี่ยมมุมฉากเล็ก 2 ชิ้น รูปสามเหลี่ยม ขนาดกลาง 1 ชิ้น รูปสามเหลี่ยมมุมฉากขนาดใหญ่ 2 ชิ้น รูปสี่เหลี่ยมจัตุรัส 1 ชิ้น และรูปสี่เหลี่ยมด้านขนานอีก 1 ชิ้น ซึ่งรูปสามเหลี่ยมขนาดกลาง รูปสี่เหลี่ยมจัตุรัส และรูปสี่เหลี่ยมคางหมู ล้วนแล้วแต่มีพื้นที่เป็นสองเท่าของสี่เหลี่ยมมุมฉากเล็ก สามเหลี่ยมมุมฉากขนาดใหญ่ แต่ละชิ้นมีพื้นที่เป็น 4 เท่าของสี่เหลี่ยมมุมฉากเล็ก 1 ชิ้น และมุมที่เกิดขึ้นในชิ้นส่วนทั้ง 7 ชิ้น มีอยู่เพียง 3 แบบ คือ มุมฉาก มุม 45 องศา และ มุม 135 องศา. ข้อมูลทั้งหมดนี้เก็บไว้ศึกษาในพ
รูปเรขาคณิตในแทนแกรม

ในแทนแกรม 1 อันประกอบด้วย
รูปสี่เหลี่ยมจัตุรัส จำนวน 1 รูป
รูปสี่เหลี่ยมด้านขนาน จำนวน 1 รุป
รูปสามเหลี่ยมมุมฉาก จำนวน 5 รูป
ในแทนแกรมแบบญี่ปุ่นประกอบด้วย
รูปสามเหลี่ยมมุมฉาก จำนวน 3 รูป
รูปสี่เหลี่ยมคางหมู จำนวน 2 รูป
รูปสี่เหลี่ยมด้านขนาน จำนวน 1 รูป
รูปสี่เหลี่ยมจัตุรัส จำนวน 1 รูป
ตัวอย่างแทนแกรม

ชิ้นส่วนแทนแกรมในกล่อง
ต่อเป็นรูปคน
แทนแกรมแบบมาตรฐาน
แทนแกรมแบบญี่ปุ่น  (Seishonagon-chienoita)
แทรปพิสต์-1ซี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพในจินตนาการของแทรปพิสต์-1ซี (กุมภาพันธ์ ค.ศ. 2018)
ดาวฤกษ์แม่
| ดาวฤกษ์ | ดาวฤกษ์ | TRAPPIST-1 |
| ชนิดสเปกตรัม | ชนิดสเปกตรัม | M8 |
| มวล | (m) | 0.08 (± 0.009) (± 0.02) M☉ |
| รัศมี | (r) | 0.117 (± 0.004) R☉ |
| อุณหภูมิ | (T) | 2550.0 (± 55.0) K |
| อายุ |  | >0.5 พันล้านปี |
องค์ประกอบวงโคจร
| กึ่งแกนเอก | (a) | 0.01521 ± 0.00047 AU |
| ความเยื้องศูนย์กลาง | (e) | <0.083 |
| คาบการโคจร | (P) | 2.421848 (± 2.8e-05) Julian d |
| ความเอียง | (i) | 89.5 (± 0.31)° |
ลักษณะทางกายภาพ
| มวล | (m) | 1.38 M⊕ |
| มวลอย่างต่ำ | (m sin i) | 0.77 M⊕ |
| รัศมี | (r) | 1.056 ± 0.035 R⊕ |
| ฟลักซ์การแผ่รังสีของดาว | (F⊙) | 2.27 ± 0.18 ⊕ |
| ความหนาแน่น | (ρ) | 6.45 ± 2.92 g cm-3 |
| แรงโน้มถ่วงพื้นผิว | (g) | ~12.136 m/s² (~1.238 g) |
| อุณหภูมิ | (T) | 341.9 ± 6.6 K |
ข้อมูลการค้นพบ
| ค้นพบเมื่อ | ค้นพบเมื่อ | May 2, 2016 |
| ค้นพบโดย | ค้นพบโดย |  |
| วิธีตรวจจับ | วิธีตรวจจับ | Transit |
| สถานะการค้นพบ | สถานะการค้นพบ | Published |
แทรปพิสต์-1ซี(อังกฤษ: TRAPPIST-1c)หรือ 2MASS J23062928-0502285 cคือดาวเคราะห์นอกระบบที่โคจรรอบดาวแคระขาว แทรปพิสต์-1 อยู่ห่างจากโลกประมาณ 40 ปีแสงในกลุ่มดาวคนแบกหม้อน้ำ ดาวเคราะห์ดวงนี้มีมวลมากเมื่อเทียบกับมวลของดาวอื่น ๆ
การคาดว่าอาศัยอยู่ได้

แทรปพิสต์-1ซีเป็นดาวเคราะห์ที่แห้งแล้งเนื่องจากเป็นไปได้ว่าการสูญเสียน้ำในช่วงก่อนยุค HZคาดว่า แทรปพิสต์-1บี และ แทรปพิสต์-1ซี อาจสูญเสียน้ำทะเลเนื่องจากอยู่ใกล้กับดาวฤกษ์แทรปพิสต์-1มากเกินไปซึ่งอาจส่งผลต่อการอยู่อาศัยและการกำเนิดของสิ่งมีชีวิต
แซนด์-แบงค์

| แซนด์-แบงค์ |
| --- | --- |
แซนด์-แบงค์ ในปี พ.ศ. 2542
ข้อมูลพื้นฐาน
แนวเพลง: ป็อป
อาชีพ: นักร้อง
ช่วงปี: พ.ศ. 2542
ค่ายเพลง: อาร์เอส โปรโมชั่น

สมาชิก: พิศุทธิ์ นิธิไพศาลกุล (แซนด์) พิเศษ นิธิไพศาลกุล (แบงค์)
แซนด์ - แบงค์ (อังกฤษ: SAND-BANK) เป็นนักร้องดูโอชายแห่งยุค 90s ภายใต้สังกัดอาร์เอส โปรโมชั่น เจ้าของเพลงฮิต "อะไร...ว้า"
ประวัติ

แซนด์-พิศุทธิ์ และ แบงก์-พิเศษ นิธิไพศาลกุล เป็นอดีตนักร้องดูโอพี่น้อง อยู่ในสังกัดอาร์เอส โปรโมชั่น เคยออกอัลบั้มเพลงชื่อ SAND - BANK เพียงชุดเดียว เมื่อปี พ.ศ. 2542 หลังจากนั้น ทั้งสองก็ออกจากวงการ เพื่อไปศึกษาต่อ และปัจจุบัน ต่างคนก็แยกไปทำธุรกิจส่วนตัว
ในปี พ.ศ. 2545 แบงค์ นักร้องในวง ได้มีผลงานเพลงกับทางค่ายแกรมมี่ โดยใช้ชื่อวง "Tri-Ad (ไทร แอด)" มีสมาชิกทั้งหมด 3 คนคือ อัครินทร์ ฉายแก้วสกุลชัย (หรือ อาร์ต KPN), เขมณัฐฏ์ เธียรธนานนันต์ (ซัน) และ พิเศษ นิธิไพศาลกุล (แบงค์) แต่ไม่ได้ออกอัลบั้มเต็ม โดยมีเพลงเปิดตัวคือเพลง "Girlfriend (เกิร์ลเฟรนด์)"
ทั้งนี้ แซนด์และแบงค์ เป็นพี่ชายร่วมบิดา-มารดา กับนักร้องดูโอพี่น้อง อีกคู่หนึ่งคือ กอล์ฟ-ไมค์ (พิชญะ และพิรัชต์ นิธิไพศาลกุล)
สมาชิก

| ชื่อ-นามสกุล | ชื่อเล่น | เชื้อชาติ | ตำแหน่งในวง | วันเกิด |
| --- | --- | --- | --- | --- |
| พิศุทธิ์ นิธิไพศาลกุล | แซนด์ | ไทย | ร้องนำ ร้องหลัก | 27 มีนาคม พ.ศ. 2524 (43 ปี) |
| พิเศษ นิธิไพศาลกุล | แบงค์ | ไทย | ร้องนำ ร้องหลัก | 21 กันยายน พ.ศ. 2527 (40 ปี) |
ผลงานเพลง > สตูดิโออัลบั้ม

| ปี | ปกอัลบั้ม | ชื่ออัลบั้ม | รายชื่อเพลง |
| --- | --- | --- | --- |
| 2542 |  | SAND & BANK วางจำหน่าย: 1 มกราคม พ.ศ. 2542  สังกัด: อาร์เอส  รูปแบบ: ซีดี, เทป |  อะไร...ว้า  ซึ้ง  เจ็บจังเลย  บอกรัก  ชินจัง  ขาดเธอไม่ได้  จิ้งจอก  หว่อ..อ้าย..หนี่ (ฉันรักเธอ)  ไม่แข็งแรงพอ  ไม่เข้าใจ (มั้ง) |
ผลงานเพลง > เพลงพิเศษ

อัลบั้ม "RS.Star Party Jam" (2542)
เพลง ฝันสีขาว ร่วมกับ อาร์ม ศิริโรจน์ ศิริเจริญ, บาซู
(แบงค์-พิเศษ นิธิไพศาลกุล) มีผลงานเพลงภายใต้ชื่อวง "Tri-Ad (ทรัย แอด)" สังกัดแกรมมี่
เพลง Girlfriend
เพลง หมื่นคำตอกย้ำ
ผลงานอื่น ๆ > มิวสิกวิดีโอ

(แซนด์-แบงค์) เพลง "อะไร...ว้า"
(แซนด์-แบงค์) เพลง "เจ็บจังเลย"
(แซนด์-แบงค์) เพลง "ซึ้ง"
(แซนด์-แบงค์) เพลง "บอกรัก"
(แบงค์) แสดงมิวสิกวิดีโอเพลง "เจ็บนะ" ของ นาตาลี-แจ๊สกี้
(แบงค์) แสดงมิวสิกวิดีโอเพลง "Love Love" ของ โฟร์-มด
ผลงานอื่น ๆ > นิตยสาร

เธอกับฉัน
I LIKE
The Boy ฯลฯ
แหล่งข้อมูลอื่น

Dek-D
แทรปพิสต์-1

| --- | --- |
 ภาพสมมติของระบบแทรปพิสต์-1 และดาวบริวารทั้งเจ็ด
ข้อมูลสังเกตการณ์  ต้นยุคอ้างอิง       วิษุวัต 
กลุ่มดาว: กลุ่มดาวคนแบกหม้อน้ำ

ไรต์แอสเซนชัน: 23h 06m 29.283s
เดคลิเนชัน: –05° 02′ 28.59″
ความส่องสว่างปรากฏ (V): 18.80
คุณสมบัติ
ชนิดสเปกตรัม: M8V M8.2V
ดัชนีสี V-R: 2.33
ดัชนีสี R-I: 2.47
มาตรดาราศาสตร์
ความเร็วแนวเล็ง (Rv): −56.3 km/s
พารัลแลกซ์ (π): 82.58 mas
ระยะทาง: 39.5 ± 1.3 ly  (12.1 ± 0.4 pc)
ความส่องสว่างสัมบูรณ์ (MV): 18.4 ± 0.1
รายละเอียด

มวล: 0.08 ± 0.009 M☉
รัศมี: 0.114 ± 0.006 R☉
แรงโน้มถ่วงที่พื้นผิว (log g): ~5.227
กำลังส่องสว่าง (bolometric): 0.000525±0.000036 L☉
กำลังส่องสว่าง (visual, LV): 0.00000373 L☉
อุณหภูมิ: 2550 ± 55 K
ค่าความเป็นโลหะ: 0.04 ± 0.08
การหมุนตัว: 1.40 ± 0.05 วัน
ความเร็วในการหมุนตัว (v sin i): 6 ± 2 km/s

ชื่ออื่น
 2MASS J23062928-0502285, 2MASSI J2306292-050227, 2MASSW J2306292-050227, 2MUDC 12171 
ฐานข้อมูลอ้างอิงอื่น
SIMBAD: data
แทรปพิสต์-1 (อังกฤษ: TRAPPIST-1) หรือ 2MASS J23062928-0502285 เป็นดาวฤกษ์แคระเย็นจัด (ultra-cool dwarf star) ตั้งอยู่ห่างออกไป 39.5 ปีแสง อยู่ในกลุ่มดาวคนแบกหม้อน้ำ
ทีมนักดาราศาสตร์นำโดยมีกาแอล ฌียง (Michaël Gillon) แห่งสถาบันดาราศาสตร์ฟิสิกส์และธรณีฟิสิกส์ มหาวิทยาลัยลีแยฌ ประเทศเบลเยียม ใช้กล้องโทรทรรศน์ขนาดเล็กสำหรับตรวจจับการผ่านหน้าของดาวเคราะห์และดาวเคราะห์แรกเริ่ม (Transiting Planets and Planetesimals Small Telescope; TRAPPIST) ซึ่งเป็นกล้องโทรทรรศน์ในหอดูดาวลาซียาในทะเลทรายอาตากามา ประเทศชิลี เพื่อสังเกตดาวฤกษ์และค้นหาดาวเคราะห์ที่โคจรรอบดาวฤกษ์นี้ เทคนิคที่ใช้ค้นหาคือการตรวจสอบการเคลื่อนผ่านหน้าดาวฤกษ์ ทำให้พวกเขาค้นพบดาวเคราะห์ขนาดใกล้เคียงกับโลกจำนวน 3 ดวงโคจรรอบดาวฤกษ์แคระแดงดวงนี้ ดาวเคราะห์ชั้นในสุดสองดวงอยู่ใต้ภาวะไทดัลล็อกกับดาวฤกษ์แม่ คือจะหันหน้าเพียงด้านเดียวเข้าหาดาวฤกษ์แม่ตลอดเวลา ส่วนอีกหนึ่งดวงอยู่ในเขตอาศัยได้ (habitable zone) ทีมนักดาราศาสตร์เฝ้าสังเกตการณ์ตั้งแต่ช่วงเดือนกันยายนถึงธันวาคม ค.ศ. 2015 และเผยแพร่การค้นพบของพวกเขาในวารสาร Nature ในเดือนพฤษภาคม 2016
ในวันที่ 22 กุมภาพันธ์ 2017 นักดาราศาสตร์ได้ออกประกาศเพิ่มเติมว่าค้นพบดาวเคราะห์นอกระบบเพิ่มในระบบแทรปพิสต์-1 อีก 4 ดวง ทำให้จำนวนดาวเคราะห์ที่โคจรในระบบนี้มีทั้งสิ้นถึง 7 ดวง ในจำนวนนี้มีอย่างน้อย 3 ดวงที่โคจรอยู่ในเขตอาศัยได้
แหล่งข้อมูลอื่น

NASA Briefing on the Discovery of TRAPPIST-1's 7 Planets - "NASA’s Spitzer Reveals Largest Batch of Earth-Size, Habitable-Zone Planets Around a Single Star"
NASA Discovers 7 Planets Orbiting TRAPPIST 1
TRAPPIST-1, Planetary system website.
ESOcast 83: Ultracool dwarf star with planets (video) เก็บถาวร 2016-06-11 ที่ เวย์แบ็กแมชชีน
พิกัด:  23h 06m 29.383s, −05° 02′ 28.59″
| ด ค กระบบดาวเคราะห์ TRAPPIST-1 |
| --- | --- |

ดาวฤกษ์:  แทรปพิสต์-1 
ดาวเคราะห์:  แทรปพิสต์-1บี  แทรปพิสต์-1ซี  แทรปพิสต์-1ดี  แทรปพิสต์-1อี  แทรปพิสต์-1เอฟ  แทรปพิสต์-1จี  แทรปพิสต์-1เอช 
   Category:ระบบดาวแทรปพิสต์-1    สถานีย่อย:ดาราศาสตร์
แซม เมนเดส

| เซอร์ แซม เมนเดส |
| --- | --- |
เมนเดส ในปี 2013
เกิด: ซามูเอล อเล็กซานเดอร์ เมนเดส  (1965-08-01) 1 สิงหาคม ค.ศ. 1965 (59 ปี) เรดดิง, เบิร์กเชียร์, อังกฤษ
การศึกษา: โรงเรียนแม็กดาเลนวิทยาลัย
อาชีพ: ผู้ผลิตภาพยนตร์
ปีปฏิบัติงาน: 1999–ปัจจุบัน
คู่สมรส: เคต วินสเล็ต  (สมรส 2003; หย่า 2011) อลิสัน บาลซัม  (สมรส 2017)
บุตร: 2
เซอร์ซามูเอล อเล็กซานเดอร์ เมนเดส (อังกฤษ: Sir Samuel Alexander Mendes) เกิดเมื่อวันที่ 1 สิงหาคม ค.ศ. 1965 เป็นผู้กำกับภาพยนตร์และละครเวที ผู้อำนวยการสร้างและนักเขียนบทชาวอังกฤษ ในโรงละครเขาเป็นที่รู้จักในเรื่องการคิดค้นละครเวทีอย่างเรื่อง คาบาเร่ต์ (1994), โอลิเวอร์! (1994), คอมปะนี (1995) และ ยิปซี (2003) เขากำกับละครเวทีเวสต์เอนด์ดั้งเดิมเป็นครั้งแรกจากเรื่อง ชาร์ลีกับโรงงานช็อกโกแลต (2013) จากการกำกับละครเวทีเรื่อง เดอะ เฟอร์รี่แมน เมนเดสได้รับรางวัลโทนี สาขาผู้กำกับยอดเยี่ยม ในปี 2019
ในภาพยนตร์เขาได้เปิดตัวในฐานะผู้กำกับภาพยนตร์ดราม่าเรื่อง อเมริกัน บิวตี้ (1999) ซึ่งทำให้เขาได้รับ รางวัลออสการ์ และ รางวัลลูกโลกทองคำ สาขาผู้กำกับภาพยนตร์ยอดเยี่ยม เขาได้กำกับภาพยนตร์อาชญากรรมเรื่อง ดับแค้นจอมคนเพชฌฆาต (2002) ภาพยนตร์ดราม่าเรื่อง ถนนแห่งฝัน สองเรานิรันดร์ (2008), และภาพยนตร์ชุดเจมส์บอนด์เรื่อง พลิกรหัสพิฆาตพยัคฆ์ร้าย 007 (2012) และ องค์กรลับดับพยัคฆ์ร้าย (2015). จากภาพยนตร์สงครามเรื่อง 1917 (2019) เขาได้รับรางวัลแบฟตา สาขาผู้กำกับภาพยนตร์ยอดเยี่ยม และรางวัลลูกโลกทองคำครั้งที่สองสาขาผู้กำกับยอดเยี่ยม รวมถึงการเสนอชื่อเข้าชิง รางวัลออสการ์ สาขาผู้กำกับภาพยนตร์ยอดเยี่ยม และเสนอชื่อในสาขา บทภาพยนตร์ดั้งเดิมยอดเยี่ยม
ผลงานภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1999 | อเมริกัน บิวตี้ | ใช่ | ไม่ | ไม่ |  |
| 2002 | ดับแค้นจอมคนเพชฌฆาต | ใช่ | ไม่ | ใช่ |  |
| 2005 | จาร์เฮด: พลระห่ำสงครามนรก | ใช่ | ไม่ | ไม่ |  |
| 2006 | กลรักเกมหัวใจ | ไม่ | ไม่ | ฝ่ายบริหาร |  |
| 2007 | ธิงส์ วี ลอสต์ อิน เดอะ ไฟร์ | ไม่ | ไม่ | ใช่ |  |
| 2007 | เดอะ ไคท์ รันเนอร์: เด็กเก็บว่าว | ไม่ | ไม่ | ฝ่ายบริหาร |  |
| 2008 | ถนนแห่งฝัน สองเรานิรันดร์ | ใช่ | ไม่ | ใช่ |  |
| 2009 | อเวย์ วี โก | ใช่ | ไม่ | ไม่ |  |
| 2010 | เอาท์ ออฟ ดิ แอชเชส | ไม่ | ไม่ | ฝ่ายบริหาร | ภาพยนตร์สารคดี |
| 2012 | เลือดล้างเหลี่ยมคน | ไม่ | ไม่ | ฝ่ายบริหาร |  |
| 2012 | พลิกรหัสพิฆาตพยัคฆ์ร้าย 007 | ใช่ | ไม่ | ไม่ |  |
| 2015 | องค์กรลับดับพยัคฆ์ร้าย | ใช่ | ไม่ | ไม่ |  |
| 2019 | 1917 | ใช่ | ใช่ | ใช่ |  |
| 2022 | โรงหนัง ความหวัง ชีวิต | ใช่ | ใช่ | ใช่ |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ แซม เมนเดส
| ปี | เรื่อง | รอตเทนโทเมโทส์ | เมทาคริติก | เมทาคริติก | ไอเอ็มดีบี | ทุนสร้าง | รายได้ทั่วโลก |
| --- | --- | --- | --- | --- | --- | --- | --- |
| 1999 | อเมริกัน บิวตี้ |  87% (8.20/10) (192 คน) |  | 84 (34 คน) | 8.3 (1,219,115) | $15,000,000 | $356,296,601 |
| 2002 | ดับแค้นจอมคนเพชฌฆาต |  81% (7.50/10) (215 คน) |  | 72 (36 คน) | 7.7 (286,474) | $80,000,000 | $183,354,514 |
| 2005 | จาร์เฮด: พลระห่ำสงครามนรก |  60% (6.40/10) (199 คน) |  | 58 (40 คน) | 7.0 (209,113) | $72,000,000 | $97,076,152 |
| 2008 | ถนนแห่งฝัน สองเรานิรันดร์ |  67% (6.60/10) (216 คน) |  | 69 (38 คน) | 7.3 (‎226,341) | $35,000,000 | $79,604,820 |
| 2009 | อเวย์ วี โก |  67% (6.60/10) (193 คน) |  | 58 (33 คน) | 7.0 (55,265) | $17,000,000 | $15,779,455 |
| 2012 | พลิกรหัสพิฆาตพยัคฆ์ร้าย 007 |  92% (8.20/10) (392 คน) |  | 81 (49 คน) | 7.8 (735,557) | $200,000,000 | $1,108,594,137 |
| 2015 | องค์กรลับดับพยัคฆ์ร้าย |  63% (6.40/10) (370 คน) |  | 60 (48 คน) | 6.8 (469,602) | $245,000,000 | $880,707,597 |
| 2019 | 1917 |  88% (8.30/10) (472 คน) |  | 78 (57 คน) | 8.2 (688,693) | $100,000,000 | $384,580,017 |
| 2022 | โรงหนัง ความหวัง ชีวิต |  45% (5.90/10) (261 คน) |  | 54 (48 คน) | 6.7 (24,777) | $13,500,000 | $11,395,604 |
| เฉลี่ย และ รวม | เฉลี่ย และ รวม |  72% (7.12/10) | 68 | 68 | 7.4 | $777.5 ล้าน | $3,117,388,897 |
0–59% คำวิจารณ์ที่นักวิจารณ์ไม่ชอบ  60–100% คำวิจารณ์ที่นักวิจารณ์ชอบ
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัล

จำนวนรางวัลที่เข้าชิงและได้รับจากภาพยนตร์ของ แซม เมนเดส
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |
| 1999 | อเมริกัน บิวตี้ | 8 | 5 | 14 | 6 | 6 | 3 |
| 2002 | ดับแค้นจอมคนเพชฌฆาต | 6 | 1 | 3 | 2 | 1 |  |
| 2008 | ถนนแห่งฝัน สองเรานิรันดร์ | 3 |  | 4 |  | 4 | 1 |
| 2012 | พลิกรหัสพิฆาตพยัคฆ์ร้าย 007 | 5 | 2 | 8 | 2 | 1 | 1 |
| 2015 | องค์กรลับดับพยัคฆ์ร้าย | 1 | 1 |  |  | 1 | 1 |
| 2019 | 1917 | 10 | 3 | 9 | 7 | 3 | 2 |
| 2022 | โรงหนัง ความหวัง ชีวิต | 1 |  | 3 |  | 1 |  |
| ทั้งหมด | ทั้งหมด | 34 | 12 | 41 | 17 | 17 | 8 |